Diari Oficial de la Generalitat Valenciana


Sumari del DOGV 5513, del 16-05-2007 (2007/6084)

RESOLUCIÓ de 10 de maig de 2007, del director gerent de l'Agència Valenciana de Salut, per la qual convoca cinc beques d'informàtica i telecomunicacions per a l'any 2007.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6084


Data del document
:   10-05-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * ajuda pública
    * assignació per estudis
    * professió de la informàtica
    * suport econòmic

L'Agència Valenciana de Salut, en el marc de la política dirigida a la millora i especialització d'estudiants universitaris, convoca la concessió de cinc beques per a l'accés a la realització de pràctiques professionals, en les seues distintes especialitats, dins de l'àmbit de la informàtica sanitària.  
Fent ús de les facultats que em conferixen el Decret 25/2005, de 4 de febrer, del Consell de la Generalitat Valenciana, pel qual aprova els Estatuts reguladors de l'Agència Valenciana de Salut, i segons el que establix el Decret 108/1992, de 6 de juliol, del Govern Valencià, pel qual regula la concessió de beques, resolc:  
Primer  
Convocar cinc beques per al foment de la formació complementària dels becats, a través de la participació en projectes informàtics i de telecomunicacions que s'estan fent en l'Agència Valenciana de Salut.  
El període de duració de les beques comprén des del dia d'incorporació, que serà dins dels tres dies següents a la notificació, i mai abans de l'1 de juliol de 2007, fins el 31 de desembre de 2007, i es poden prorrogar fins el 30 de juny de 2008, amb la condició que hi haja consignació pressupostària adequada i suficient en l'exercici 2008.  
Les beques s'estructuren en dos blocs temàtics: beques per a projectes d'informàtica i beques per a projectes de telecomunicacions.  
Segon  
Les bases i el model de sol·licitud per a esta convocatòria són les aprovades per l'Orde de la conselleria de Sanitat, per a la convocatòria de beques d'Informàtica i Telecomunicacions de l'Agència Valenciana de Salut de l'any 2007.  
Tercer  
El termini per a la presentació de sol·licituds és de 15 dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana.  
Disposició addicional  
Contra esta resolució, i d'acord amb l'article 27.2, del Decret 25/2005, de 4 de febrer, del Consell de la Generalitat, pel qual aprova els Estatuts reguladors de l'Agència Valenciana de Salut, pot interposar-s'hi un recurs d'alçada davant el conseller de Sanitat en el termini d'un mes des de la publicació, en els termes previstos en els articles 110 i 114 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.  
Disposició final  
Esta resolució entra en vigor l'endemà de la publicació en el Diari Oficial de la Comunitat Valenciana.  
València, 10 de maig de 2007.- El director gerent de l'Agència Valenciana de Salut: Manuel Cervera Taulet.RESOLUCIÓ de 10 de maig de 2007, del director gerent de l'Agència Valenciana de Salut, per la qual convoca cinc beques d'informàtica i telecomunicacions per a l'any 2007. [2007/6084]Conselleria de Sanitat